ले पंगा न्यूज डेस्क, चंदना पुरोहित। आज सर्च इंजिन गूगल अपना 21वां जन्मदिन मना रहा है। बता दें कि सर्च इंजन गूगल एक अमेरिकन कंपनी है। यह इंटरनेट से सम्बंधित सेवाएं और उत्पादक पर सब से ज्यादा काम करती है। जिसमे ऑनलाइन विज्ञापन, सॉफ्टवेयर, हार्डवेयर, क्लाउड कंप्यूटिंग, सर्च इंजिन आदि शामिल हैं। सूत्रों से मिल रही जानकारी के अनुसार गूगल की स्थापना लैरी पेज और सर्जी बिन ने 1998 में जब वह पीएचडी कर रहे थे तब की थी। एक सर्च इंजिन के तौर पर गूगल आज सबसे बड़ा प्लेटफार्म है।
गूगल के साथ आज एपल, अमेज़न, फेसबुक जैसी कम्पनियाँ शुमार हैं। अक्टूबर 2016 तक गूगल के 40 देशों में 70 ऑफिस थे। गूगल शब्द अब मैरियम वेबस्टर और कॉलेजिएट डिक्शनरी और ऑक्सफ़ोर्ड इंग्लिश डिक्शनरी में शामिल है। डिक्शनरी में इसका अर्थ दीया गया है, इंटरनेट से जानकारी निकलने के लिए गूगल सर्च इंजिन का इस्तेमाल करे।
गूगल ने अपने जन्मदिन के खास अवसर पर एक शानदार डूडल बनाया है। गूगल ने इस डूडल में अपनी 20 सालों की यात्रा को दर्शाया है। इस डूडल में एक पुराना कंप्यूटर दिखाया गया है। इसमें इस कंप्यूटर के अलावा एक माउस और प्रिंटर भी है।